Charles de Gaulle (R91)
D'Charles de Gaulle, d'Flaggschiff vun der Franséischer Marinn, ass en nuklear ugedriwwene Fligerdréier. En ersetzt d'Fligerdréier Foch a Clemenceau an ass nom franséische Generol a Staatschef Charles de Gaulle benannt.
 
D'Charles de Gaulle ass dat gréisst Schëff vun der franséischer Marinn an eent vun de gréisste Krichsschëffer, dat jeemools an Europa gebaut gouf.

Allgemenges 
D'Charles de Gaulle (NATO-Kennung R 91) ass am Verglach zu deene vun den USA agesate Fligerdréier relativ kleng. Si ass 261,5 m lang, 64,36 m breet a 75 m héich. Bei engem Tonnage vu 40.600 Tonnen huet se eng Besatzung vun zirka 1.950 Mann a kann als Truppentransporter zousätzlech 800 Zaldoten ophuelen.
D'Fläch vum Fluchdeck beleeft sech op zirka 12.000 m², d'Hangaren hunn eng Fläch vun zirka 4.600 m².

D'Charles de Gaulle gëtt atomar ugedriwwen a kann ouni Beschränkungen 1.000 km am Dag zeréckleeën. D'Schëff kann theoreetesch bis zu 45 Deeg autonom operéieren.

Equipéiert ass et an der Reegel mat 40 Fligere vun den Typpen:
 Juegdfliger: Dassault Rafale Marinn
 Juegdbomber: moderniséierte Dassault Super Étendard
 Loftraumiwwerwaachung: Grumman E-2 Hawkeye
 Helikopter vum Typ Eurocopter AS 565 Panther fir Rettungen an U-Boot-Bekämpfung.

Bei enger Asazdauer vu 7 Deeg kënne maximal 100 Flich pro Tag gemaach ginn. De minimalen Zäitofstand tëscht zwéi Starte respektiv Landungen ass 30 Sekonnen.

Um Spaweck 

Fligerdréier